Uvijek su me fascinirala računala i tehnologija,
i dizajnirao sam nekoliko aplikacija za iPhone,
iPod Touch i iPad.
Htio bih ih nekoliko podjeliti s vama.
Moja prva aplikacija bila je jedinstvena gatalica pod imenom Earth Fortune.
Prikazivala je različite boje Zemlje
ovisno o tome kakva vam je sudbina.
Moja najdraža i najuspješnija aplikacija
je Bustin Jieber koja je (Smijeh) --
u kojoj zapravo udarate Justina Biebera.
Napravio sam je zato što puno ljudi u školi
baš i ne voli Justina Biebera
pa sam odlučio napraviti tu aplikaciju.
Krenuo sam je programirati
i objavio sam je baš prije blagdana 2010.
Puno me ljudi pitalo kako sam ih napravio.
Često je to zato što osoba koja me pitala
također želi praviti aplikacije.
Mnoga djeca igraju igre,
ali ih sada žele i praviti
a to je malo teže
jer malo djece zna kamo trebaju ići
kako bi naučili praviti programe.
Mislim, za nogomet možete otići u nogometni tim.
Za violinu možete uzeti sate violine.
A što ako želite praviti aplikacije?
A njihovi roditelji, roditelji djeteta možda su radili
nešto od toga kad su bili mladi,
ali nije puno roditelja pravilo aplikacije. (Smijeh)
Kamo ići kad želite doznati kako napraviti aplikaciju?
Ovako sam ja tome pristupio. Ovo sam napravio.
Prvo, programirao sam u raznim drugim
programskim jezicima kako bih savladao osnove,
poput Pythona, C, Jave itd.
A onda je Apple objavio iPhone
i s njim paket za razvijanje softvera,
a paket za razvijanje softvera je niz alata
za stvaranje i programiranje aplikacija za iPhone.
To mi je otvorilo cijeli novi svijet mogućnosti,
i nakon malo igranja sa paketom za razvijanje softvera,
napravio sam nekoliko aplikacija, napravio sam nekoliko probnih aplikacija.
Jedna od njih bila je Earth Fortune i bio sam
spreman staviti Earth Fortune u App Store,
pa sam nagovorio svoje roditelje da plate 99 dolara
kako bih mogao staviti svoju aplikaciju u App Store.
Pristali su i sada imam aplikaciju u App Storeu.
Puno sam interesa i ohrabrenja dobio
od obitelji, prijatelja, nastavnika
pa čak i ljudi iz Apple Storea,
i to mi je puno pomoglo.
Velika inspiracija mi je Steve Jobs.
U školi sam osnovao klub za izradu aplikacija
i jedan nastavnik u mojoj školi ljubazno ga sponzorira.
Svaki učenik u mojoj školi može doći
i naučiti dizajnirati aplikaciju.
Tako mogu podijeliti svoje iskustvo s drugima.
Postoje programi koji se zovu iPad Pilot Program
i neki okruzi ih imaju.
Ja imam sreće pa sudjelujem u jednome od njih.
Velik je izazov to kako se iPad treba koristiti
i koje bi aplikacije trebale biti na iPadu?
Mi dobivamo povratnu informaciju od nastavnika u školi
kako bismo vidjeli koje im se aplikacije sviđaju.
Kada dizajniramo aplikaciju i prodamo je,
ona postaje dostupna susjednim i ostalim okruzima
kojima ih prodajemo, a sav novac od toga ide
u lokalni obrazovni fond.
Danas učenici obično o tehnologiji znaju
malo više nego njihovi nastavnici. (Smijeh)
Tako – (Smijeh) –
ispričavam se – (Smijeh) –
tako je ovo materijal za učitelje i oni bi
trebali prepoznati ovaj materijal i dobro ga iskoristiti.
Za kraj bih spomenuo što želim raditi u budućnosti.
Prije svega, htio bi napraviti još aplikacija, još igara.
Radim s jednom tvrtkom na stvaranju jedne aplikacije.
Volio bih se početi baviti programiranjem i razvijanjem za Android,
i volio bih i dalje raditi u svojem klubu za izradu aplikacija
i pronaći druge načine da učenici
mogu dijeliti znanje s drugima. Hvala vam. (Pljesak)